O'Sullivan var under sine opphold i Irak medvirkende til nøkkelvedtak på den politiske front, som tidlig overdragelse av nasjonal suverenitet til irakerne og med bistand til utformingen av landets nye konstitusjon. Hun kjørte selv rundt omkring i Bagdad for å møte irakere og hadde en rekke dramatiske opplevelser, som en gang hun berget seg unna et terroranslag med å komme seg opp på et bygningsstillas ti etasjer over bakken.